重修龍堂詩
作者：鄭漻
朝代：宋

paragraphs: 龍德蟠際，在蟲莫知。
實尸雨霖，鞭雷摇幟。
蠢蠢生齒，腹饑謀食。
四時罔避，力穡藝稷。
耕深耰疾，人不勝天。
雲蒸霧滃，頼龍以全。
茲山由里名澄江，奫淪崒嵂龍之汪。
飛液遇坎堪濫觴，荆扉挹啖逾蔗漿。
焦土石裂暍欲僵，捧甖膏流收豐穰。
天漏資車翻手强，掃氛駁翳開扶桑。
鄭公慶餘森珪璋，使君成民神且康。
報功新廟益熾昌，龍兮無專白雲鄉。